Langfjorden (Loppa)

Langfjorden (nordsamisk: Stuoravuotna) er en fjord i Loppa kommune i Finnmark. Fjorden har innløp mellom Marøya i vest og Vindholmen i øst, like sør for bygda Bergsfjord, og strekker seg 12 kilometer sørover til Langfjordhamn i botn av fjorden og er en fortsettelse av Bergsfjorden, som kommer sørover langs østsiden av øya Silda.Langfjorden på Norgeskart.no fra Statens kartverk

Fra Bergsfjord går det ferge til Sør-Tverrfjord som ligger på vestsiden litt lenger sør. På østsiden av fjorden går fjordarmen Nordre Tverrfjorden østover. Innover i fjorden fra Sør-Tverrfjord er det ingen bosetning før den veiløse bygda Langfjordhamn innerst i fjorden. Den innerste delen av fjorden bli på samisk kalt Stuoaravuonbahta.

 Referanser 

Kategori:Fjorder i Loppa